open-index/open-wikipedia-markdown huggingface dataset:
Rolf Myklebust

**Rolf Jacobsen Myklebust** (1908–1990) var en norsk fiolinist og kringkastingsmedarbeider.

## Musiker og kringkastingsmann
Han var utdannet som fiolinist hos Gustav Fr. Lange ved Musikkonservatoriet i Oslo, der han debuterte i 1931. I begynnelsen av karrieren spilte han i kino- og teaterorkestre og vikarierte i Nationaltheatrets orkester og i Filharmonien. Deretter var han fast ansatt som 1. fiolinist i Oslo Filharmoniske Orkester fra 1940 til 1952.

Han ledet Turdansensemblet og Rolf Myklebusts ensemble i mange radiosendinger, og spilte inn en rekke plater med turdanser og bygdedanser. En skade i venstre finger tvang ham til å slutte i Filharmonien, og han takket i 1952 ja til å overta som programsekretær i NRKetter Eivind Groven (1901–1977).

Myklebust gjorde over tretti tusen opptak med norske folkemusikere, og redigerte programposten *[[Folkemusikktimen]]* fra 1952 til 1978. Hans virke i NRK ble ført videre av Sven Nyhus (født 1932), og videreføringen av ensemblespillet ble tatt hånd om av Kai Angel Næsteby (1920–2003). Næsteby hadde spilt i både Myklebusts ensemble og Turdansensemblet i en årrekke. 

Myklebust arrangerte godt over hundre gamle danser for ensemble med tre fioliner, bratsj, klarinett og kontrabass som den foretrukne besetning. Sogn og Fjordane sitt fylkesarkiv gjorde i 2012 ferdig et arkiv etter Rolf Myklebust, bestående av seks kassetter og tretten spoleband.  

## Familie
Han var sønn av Jakob Myklebust (1879–1976) og Rakel Myklebust (født 1883), begge født på Breim. Foruten å være skredder i Stryn, der Rolf vokste opp, var faren fiolinist og spilte i flere band sammen med Jens Maurseth (1863–1932).

## Utmerkelser
* Kongens fortjenstmedalje i gull 1978
* Kringkastingsprisen 1978
* Fylkeskulturprisen i Sogn og Fjordane
* Æresmedlem i Norsk Musikerforbund og Landslaget for spelemenn

## Utgivelser
* 
## Referanser


## Eksterne lenker
*
Xinlong

**Xinlong** (kinesisk: 新龙县; pinyin: *Xīnlóng Xiàn*), eller ***Nyagrong***, er et fylke i provinsen Sichuan i Folkerepublikken Kina. Det er understilt det autonome prefektur Garzê for tibetanerne.

Befolkningen var  i 1999.

## Kulturminner
Bori-broen (*Bori qiao*, 波日桥) i kommunen Anle (乐安乡) ble i 2006 oppført på Folkerepublikken Kinas liste over kulturminner.

## Administrative enheter
**Storkommunen** Rulong 茹龙镇

**Kommunene** Shadui 沙堆乡, Le'an 乐安乡, Dagai 大盖乡, Ronglu 绕鲁乡, Sewei 色威乡, Jialaxi 甲拉西乡, Lari 拉日马乡, Bomei 博美乡, Longlaxi 尤拉西乡, Zituoxi 子拖西乡, Heping 和平乡, Luogu 洛古乡, Xionglongxi 雄龙西乡, Mari 麻日乡, Tongxiao 通霄乡, Youyi 友谊乡, Pica 皮擦乡, Yanduo 银多乡.

## Referanser


## Eksterne lenker
* Lokalregjeringens offisielle hjemmeside 
* Informasjonsside
Garzê (Garzê)

**Garzê** (kinesisk: 甘孜县; pinyin: *Gānzī Xiàn*) er et fylke i provinsen Sichuan i Folkerepublikken Kina. Det er underordnet det autonome prefektur Garzê for tibetanerne.

Befolkningen var på  i 1999.

## Administrative enheter
**Storkommunen** Ganzi (Garzê) 甘孜镇

**Kommunene** Xiala 呷拉乡, Sexidi 色西底乡, Nanduo 南多乡, Shengkang 生康乡, Gonglong 贡隆乡, Zheke 扎科乡, Laima 来马乡, Xise 昔色乡, Kagong 卡攻乡, Renguo 仁果乡, Tuoba 拖坝乡, Si'e 斯俄乡, Tingka 庭卡乡, Xiaxiong 下雄乡, Sitongda 四通达乡, Duoduo 夺多乡, Nike 泥柯乡, Chazha 茶扎乡, Dade 大德乡, Kalong 卡龙乡, Chalong 查龙乡

## Samferdsel
Kinas riksvei 317 løper gjennom området. Den fører fra Chengdu i Sichuan til Nagqu i Tibet.

## Referanser


## Eksterne lenker
* 

* Lokalregjeringens offisielle hjemmeside 
* Informasjonsside 
* Ganzi
Skylab Rescue

**Skylab Rescue** var en plan- og tilrettelagt redningaksjon for å redde mannskapet ned fra den første amerikanske romstasjonen Skylab, dersom noe gikk galt.

Planen gikk ut på å hele tiden ha en spesialinnredet romkapsel i beredskap. Denne skulle bemannes med to astronauter, og hadde plass, brennstoff og luft nok til å bringe tilbake fem. Grunnen til at planene ble lagt, var at teknikere så mulighetene som var skissert i en science fictionfilm fra 1969 («Marooned») og at det var mulig å bygge om en standard Apollo-kapsel til formålet.

Av problemer som oppsto, kan nevnes at Skylab 3 fikk så store problemer at redningsraketten faktisk ble klargjort og kjørt fram til start før problemene lot seg løse uten denne assistansen.

Redningskapslene er senere tatt inn til back-up for ordinære til- og fra – turer til Skylab, og er i dag i den store utstillingen på Kennedy Space Centre.
FLK «Tonan Maru 2» (1937)

**FLK «Nippon Maru 2»** var et flytende hvalkokeri tilhørende det japanske selskapet Nippon Suisan i Tokyo. Hun ble bygget ved verftet Osaka Iron Works & Co (forløper til Hitachi Zosen Corporation) i 1937, og søsterskipet FLK «Nippon Maru 3» gikk av stabelen året etter ved samme verft. I de tre sesongene før andre verdenskrig fanget hun i Sørishavet.

Under krigen gikk «Nippon Maru 2» i tankfart og ble flere ganger utsatt for ubåtangrep. Ved den japanske landgangen i Sarawaks hovedstad Kuching i desember 1941 ble hun satt i brann av en nederlandsk ubåt. Den 10. oktober 1942 ble hun senket av den amerikanske ubåten USS «Amberjack» utenfor New Ireland i Papua Ny-Guinea. Hun ble senere hevet av japanerne og satt tilbake i tankfart. Den 9. februar 1944 ble hun igjen skadet i et amerikansk ubåtangrep, denne gang fra USS «Bonefish» utenfor kysten av Fransk Indokina. Hun ble omsider senket av en torpedo fra USS «Pintado» 22. august 1944 og ligger ca. 200 nautiske mil sørøst for Shanghai. «Nippon Maru 2» var det største japanske handelsskipet som ble senket av en amerikansk ubåt under andre verdenskrig.

## Se også
*Liste over flytende hvalkokerier

## Referanser


## Eksterne lenker
* Miramar Ship Index
Sarawak

**Sarawak** (javanesisk: سراواك) er en av to malaysiske delstater på øya Borneo.

Sarawak er også kjent som **Bumi kenyalang**, som kan oversettes som *Neshornfuglens land*. En stilisert neshornfugl  inngår da også som et primærelement i delstatens våpen. Sarawak er den største av Malaysias 14 delstater og ligger på den nordvestlige delen av øya, der den utgjør den sørvestlige delstaten. Sabah er den andre (og nest største) delstaten og ligger nordøst for Sarawak.

## Nasjonalparker og reservater i Sarawak

Der finnes en rekke nasjonalparker i Sarawak. De betegnes også som statsparker, da de administreres av det statlige organet *Forest Department of Sarawak* og ikke er underlagt et overordnet føderalt organ, som omfatter hele den malaysiske føderasjonen. Utover disse nasjonalparkene finnes andre viltreservater eller på annen måte fredete og beskyttede områder, som også administreres av Forestry Department of Sarawak eller av andre organisasjoner.

## Matkultur
Kinesere utgjør på 2000-tallet den største folkegruppen i Sarawak, og har bidratt til å prege delstatens matkultur. En tradisjonsrik rett kalles *kolo mee*; den består av eggnudler med svinekjøtt, og spises gjerne til frokost eller lunsj.

## Referanser


## Eksterne lenker
* 
* Forest Department of Sarawak – offisiell webside
Liste over visepresidenter i Odelstinget

**Liste over visepresidenter i Odelstinget**.

Under følger en liste over visepresidenter i Odelstinget fra 1945:

## Fotnoter
Sêrxü

**Sêrxü** (kinesisk: 石渠县; pinyin: *Shíqú Xiàn*) er et fylke i provinsen Sichuan i Folkerepublikken Kina. Det er understilt det autonome prefektur Garzê for tibetanerne.

Befolkningen var på  innbyggere i 1999.

Nomader utgjør om lag , eller 77,6%, av fylkets registrerte innbyggere.

Fylket grenser i sørvest til Jinsha Jiang, som det øvre løpet av Kinas største elv, Yangtze. På vestsiden av elven begynner den autonome region Tibet.

## Kulturminner
Songge-manisteinveggen og Bage-manisteinsutramuren (*Songge mani shijing cheng he Bage mani shijing qiang*, 松格嘛呢石经城和巴格嘛呢石经墙) ble i 2006 tilføyd på Folkerepublikken Kinas liste over kulturminner.

## Referanser


## Eksterne lenker
* Informasjonsside 
* Kart over distriktet Sershul
* Sershul, Tibet Environmental Watch (TEW)
* Fotos fra Sershul 
* Kham Aid Foundation
* Artikler om befolkningen, UNESCAP
Batang (Garzê)

**Batang** (kinesisk: 巴塘县; pinyin: *Bātáng Xiàn*) er et fylke i provinsen Sichuan i Folkerepublikken Kina. Det er understilt det autonome prefektur Garzê for tibetanerne.

Befolkningen var på  innbyggere i 1999.

Fylket grenser i vest til Jinsha Jiang, som det øvre løpet av Kinas største elv, Yangtze, heter. På vestsiden av elven begynner den autonome region Tibet.

I 1870 ble Batang ødelagt av et kraftig jordskjelv.

## Kulturminner
Fylkets viktigste severdigheter er landsbyen Longwangtang og det buddhistiske Kangning-klosteret (*Kangning si*, 康宁寺).

Den tibetanske folkedansen Xianzi fra Batang står på listen over Folkerepublikken Kinas immaterielle kulturarv; det samme gjelder den tibedanske opera fra stedet.

## Samferdsel
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.

## Referanser

## Eksterne lenker
* Lokalregjeringens offisielle hjemmeside  
* Informasjonsside
Litang

**Litang** (kinesisk: 理塘县; pinyin: *Lǐtáng Xiàn*) er et fylke i provinsen Sichuan i Folkerepublikken Kina. Det er understilt det autonome prefektur Garzê for tibetanerne. 
Litang tilhører den tradisjonelle regionen Kham.

Fylket hadde  innbyggere i 1999.

## Administrative enheter
**Storkommunen** Gaocheng 高城镇

**Kommunene** Junba 君坝乡, Heyi 哈依乡, Juewu 觉吾乡, Moba 莫坝乡, Yahuo 亚火乡, Rongba 绒坝乡, Xiake 呷柯乡, Benge 奔戈乡, Cunge 村戈乡, Heni 禾尼乡, Qudeng 曲登乡, Lamaya 喇嘛垭乡, Zhangna 章纳乡, Shangmula 上木拉乡, Xiamula 下木拉乡, Zhongmula 中木拉乡, Zhuosang 濯桑乡, Jiawa 甲洼乡, Cangba 藏坝乡, Gemu 格木乡, Labo 拉波乡, Maiwa 麦洼乡, Dewu 德巫乡

## Samferdsel
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.

## Referanser


## Eksterne lenker
* 
* Informasjonsside 
* Litang
NKI Forlaget

:*For ingeniørskolen, se [[NKI Ingeniørhøgskolen]]
*'NKI Forlaget''' er et bok- og læremiddelforlag som utgir undervisningsmateriell til videregående skoler, fagskoler, høgskoler og universitet. I tillegg har forlaget bøker for trafikk- og transportopplæring samt pensumlitteratur til studenter ved NKI Nettstudier, NITH (Norges Informasjonsteknologiske Høgskole), Utdanningshuset, Bilder Nordic og Bjørknes Privatskole.

## Historie
NKI Forlaget ble formelt startet i 1972, men forlaget begynte allerede i 1963 å gi ut læremateriell og -bøker; spesielt for ingeniør- og tekniske fag. NKI Forlaget var den gang del av NKI Gruppen som blant annet også inkluderte NKI Nettstudier.

I 2007 ble NKI Forlaget AS en del av konsernet Anthon B Nilsen AS som blant annet driver 14 private skoler, deriblant NKI Nettstudier, Bjørknes Privatskole, Treider, NITH (Norges Informasjonsteknologiske Høgskole), Utdanningshuset og Bilder Nordic School of Photography.

I 2012 ble NKI Forlaget AS et datterselskap underlagt NKI Nettstudier.

I november 2014 kjøpte NKI Forlaget BookWorld som spesialiserte seg på foto og databøker. Forlagssjef Øyvind Asbjørnsen ønsket å satse bredere også på almenmarkedet og forlaget publiserte flere titler for almenmarkedet.

April 2016 kjøpte Forlagshuset Vigmostad & Bjørke alle aksjene i NKi Forlaget.

## Ansatte
Forlaget har sytten ansatte fordelt på redaksjon, innkjøp, lager, produksjon, salg/markedsføring og administrasjon. 

## Eksterne lenker
* NKI Forlaget 
* Førerkortboka 
* Pressemelding: NKI-skolene får ny eier
* Anthon B Nilsen utdanning
* Anthon B Nilsen
Plugghette

**Plugghette** er en festeanordning på pluggledning til å feste på tennpluggen på en motor.

Plugghetta er utformet for å gi sikker forbindelse mellom ledningen fra coilen og toppen av tennpluggen, slik at tenningsgnistspenningen, som er en puls på mere enn 25 000 volt, kommer fram til pluggen uten å bli svekket eller avledet. Den består av et skall av termobestandig og elektroisolerende materiale rundt et  metallrør som koples til ledningen og klypes fast mot toppen av pluggen. Skallet er der for å hindre at pluggen skal bli så tilsølt av sprut og oljedamp, at strømmen tar andre retninger enn tilsiktet. Plugghetta kan i tillegg være utstyrt med en radiostøydemper, dersom denne ikke er bygd inn i ledningen.

Elektriske gnistutladninger var tidligere en kilde til mye støy for både AM og FM- samband med friluftsantenner. Bil- og båtmotorer med åpne gnistgap laget ofte skrapelyder i radioer og striper på TV-skjermer.
Tonight (sang)

**«Tonight»** er en sang skrevet av David Bowie og Iggy Pop som ble spilt inn og gitt ut på albumet *Lust for Life* med Iggy Pop i 1977.

David Bowie spilte inn sangen og ga den ut på albumet *[[Tonight (album)|Tonight]]* i 1984. Sangen er en duett med Tina Turner og ble gitt ut på singel senere samme år.

23. mars 1985 fremførte Turner sangen live med Bowie på sin konsert på National Exhibition Centre i Birmingham. Denne versjonen var med på Turners konsertalbum *[[Tina Live in Europe]]* som ble gitt ut i 1988. Sangen ble også gitt ut på singel senere samme år. Singelen kom på 1.-plass i Nederland, 3.-plass i Belgia, 17.-plass i Sveits og 39.-plass i Tyskland. Musikkvideoen ble regissert av David Mallet.

## Referanser
634-5789 (Soulsville, U.S.A.)

**«634-5789»** er en sang skrevet av Eddie Floyd og Steve Cropper og som ble spilt inn og gitt ut på singel med Wilson Pickett i 1966. Singelen nådde nr. 1 på «Black Singles»-listen og nr. 13 på «Pop Singles»-listen.

Tina Turner og Robert Cray spilte inn sangen og ga den ut på albumet *[[Tina Live in Europe]]* i 1988. Sangen ble gitt ut på singel i 1989. Singelen kom på 15.-plass i Nederland og 23.-plass i Belgia. Musikkvideoen ble regissert av David Mallet. 

Sangen har også blitt spilt inn av flere andre artister, blant andre; Otis Redding, Ry Cooder og Tower of Power.

## Referanser
Slagen Idrettsforening

**Slagen Idrettsforening** (stiftet 11. mai 1924) er et idrettslag fra Slagendalen i nærheten av Tønsberg.
Slagen har en gressmatte og tre kunstgressbaner lokalisert ved det lokalkjente Framhuset. Her blir det avholdt hyppige bingokvelder som har vært en viktig inntektskilde for klubben.

## Fotball
Klubbens A-lag i fotball ligger i 7. divisjon, etter at de rykket opp fra 8. divisjon i 2018. Slagen IF sitt A-lag er et samarbeid med Åsgårdstrand IF. Spiller under navnet Slagen IF/Åsgårdstrand 2.

## Eksterne lenker
*
MS «Concordia»

**MS «Concordia»** var et stykkgodsskip med lasteevne 8985 dødvekttonn som ble bygget av Burmeister & Wain i København i Danmark for Skjelbreds Rederi AS i Kristiansand. Byggeåret var 1940.

Ved krigsutbruddet den 9. april 1940 var skipet enten fremdeles ved verksted eller et sted i området Norge-Danmark. Skipet var utsatt for angrep en eller flere ganger under andre verdenskrig ifølge muntlige kilder.

Skipets historie under krigen 1940-45 er bare delvis kjent. Det berettes om to angrep på skipet i skandinavisk område, den 18. november 1942 på en tur fra Moss til Bremen og ved verksted i Sandefjord den 2. april 1945.

Både beretninger og skriftlige kilder er litt motstridende. Etter krigen gikk skipet i ordinær fart for rederiet frem til 1956-58 (omtrentlig). Samtidig med at rederiet bygget MS «Truth» som var et større skip, ble MS «Concordia» solgt til et rederi i Hellas.

Før leveringen til kjøperen lå skipet ved verksted på Bredalsholmen i Kristiansand. Skipet ble levert i Hellas og ført av skipets daværende kaptein Torleiv Torkildsen fra Kristiansand på den siste turen med norsk flagg.

Modell av skipet er oppbevart i kontorbygget hvor rederiet tidligere holdt til, Østre Strandgate 29 i Kristiansand.

## Eksterne lenker
* Stykkgodsskipet Concordia hos warsailors.com
*
Søren Lodberg Hvas

**Søren Lodberg Hvas** (født 1940) er cand.theol. og fra 1991 til 2010 luthersk biskop over Aalborg stift i Den danske folkekirke.

Han ble student fra Vestjysk Gymnasium i 1959 og  kandidat i teologi i 1967. Frem til 1970 var han kandidatstipendiat ved Institut for Kristendomskundskab ved Danmarks Lærerhøjskole, hvoretter han ble prest i Nordby på Fanø. Han fikk en lisentiatgrad i pedagogikk i 1972. I 1980 flyttet han til Sønderjylland, hvor han ble prest og domprost ved Haderslev domkirke. Han har hatt mange tillitsverv, bl.a. har han siden 1999 vært president for *Dansk Kirke i Udlandet*. Han har også sittet i *Salmebogskommissionen*.

Hvas er kommandør av Dannebrogordenen.

## Bibliografi
* *Folkeskolens Kristendomsundervisning – Begrundelse og opgave* (1974)
* *Dronningens kunstværk i Haderslev* (1988)

## Referanser


## Eksterne lenker
*
Erik Norman Svendsen

**Erik Norman Svendsen** (født 27. januar 1941 i København i Danmark) er en dansk teolog. Fra 1992 til 2009 var han luthersk biskop for Københavns stift i Den danske folkekirke. Han har dessuten siden 2008 vært kongelig konfessionarius.

## Liv og virke
### Bakgrunn
Norman Svendsen ble uteksaminert fra Efterslægtens Gymnasium i 1960 og cand.theol. i 1968 fra Københavns Universitet. 
### Prest
Han var konstituert residerende kapellan ved Sundkirken (Sundkirkens sogn) 1968-1969. Han virket heretter som timelærer i religion ved Efterslægtens Gymnasium 1969-1972 og residerende kapellan i Brønshøj kirke (Brønshøj sogn) 1969-1973, før han i 1973 ble sogneprest i Skovlunde kirke (Skovlunde sogn), hvor han virket frem til 1979. I 1980&ndash;1986 var han generalsekretær og prest i *Kirkefondet*.

I 1986 ble han på ny sogneprest, denne gang i Dragør sogn, og ble samtidig prost for Københavns søndre prosti. I 1992 ble han prost for Amagerland prosti.

### Biskop av København
I  1992 ble han biskop av København.

Han viet kronprins Frederik og kronprinsesse Mary i Københavns Domkirke den 14. mai 2004 og døpte deres sønn prins Christian den 21. januar 2006 i Christiansborg slottskirke og deres datter prinsesse Isabella den 1. juli 2007.

Han viet også prins Joachim og Marie Cavalier i Møgeltønder kirke, lørdag den 24. mai 2008.

Han ble tildelt ordenen kommandør av 1. grad av Dannebrogordenen den 1. januar 2006.

Den 1. mars 2008 overtok han vervet som kongelig konfessionarius etter Christian Thodberg, noe som innebar at han ble dronningens personlige sjelesørger samt kongehusets egen prest.

Ved utgangen av august 2009 fratrådte Erik Norman Svensen som biskop i Københavns stift. Peter Skov-Jakobsen ble valgt til hans etterfølger.

## Referanser


## Eksterne lenker
* 
* Blå Bog fra Folkekirkens Infocenter
Proctotrupidae

* 

**Proctotrupidae** er en gruppe som hører til blant parasittvepsene og er en familie i ordenen vepser. Gruppen omfatter ca. 320 beskrevne, nålevende arter fra alle verdensdeler. I Europa er det funnet 59 arter og i Norge regner man med at det finnes 35. De fleste er parasitoider som snylter på biller (Coleoptera).
 
## Utseende
Små til middelsstore (3 – 15&nbsp;mm, de fleste under 6&nbsp;mm), slanke, svarte eller rødlige vepser. Antennene er lange og trådformede. Hodet er nokså lite, skilt fra forkroppen ved en tynn "hals", med ovale fasettøyne og tre punktøyne i pannen. Forkroppen (thorax) er slank, tydelig lengre enn bred. Beina er ofte lyse, for- og mellombeina nokså korte og spinkle, bakbeina kraftigere. Vingene er velutviklede, forvingen med tydelig, mørkt vingemerke, men redusert årenett. Bakkroppen er festet til forkroppen med en markert, men nokså kort "stilk" (petiolus) og er nokså slank, mer eller mindre spoleformet. Hunnens eggleggingsrør stikker såvidt ut fra bakkroppsspissen og peker mer eller mindre nedover.

## Levevis
Proctotrupidene er parasitoider, larvene kanleve enkeltvis eller mange sammen inne i en vert. De fleste snylter på larver av biller (Coleoptera) som lever på eller under bakken.
Det er også noen arter som snylter på andre bakkelevende leddyr: mygg av familiene soppmygg (Mycetophilidae) og sørgemygg (Sciaridae), sommerfugler av familien Oecophoridae og skolopendere av familien Lithobiidae.

## Systematisk inndeling

* ordenen vepser, (Hymenoptera)
** gruppen stilkvepser, Apocrita 
*** gruppen Proctotrupomorpha 
**** gruppen Proctotrupoidea
***** familien **Proctotrupidae** Latreille, 1802 - slekter som forekommer i Europa:
****** slekten *[[Brachyserphus]]* Hellén, 1941
****** slekten *[[Codrus]]* Panzer, 1801
****** slekten *[[Cryptoserphus]]* Kieffer, 1907
****** slekten *[[Disogmus]]* Förster, 1856 - i Norge:
******* *[[Disogmus quinquedentatus]]* Buhl, 1998
****** slekten *[[Exallonyx]]* Kieffer, 1904 - i Norge:
******* *[[Exallonyx ater]]* (Gravenhorst, 1807)
******* *[[Exallonyx ligatus]]* (Nees, 1834)
****** slekten *[[Mischoserphus]]* Townes, 1981
****** slekten *[[Nothoserphus]]* Brues, 1940
****** slekten *[[Paracodrus]]* Kieffer, 1907
****** slekten *[[Parthenocodrus]]* Pschorn-Walcher, 1958
****** slekten *[[Phaenoserphus]]* Kieffer, 1908 - i Norge:
******* *[[Phaenoserphus pallipes]]* (Jurine, 1907)
******* *[[Phaenoserphus viator]]* (Haliday, 1839)
****** slekten *[[Phaneroserphus]]* Pschorn-Walcher, 1958
****** slekten *[[Proctotrupes]]* Latreille, 1796 - i Norge:
******* *[[Proctotrupes gravidator]]* (Linnaeus, 1758)
****** slekten *[[Pschornia]]* Townes, 1981
****** slekten *[[Tretoserphus]]* Townes, 1981

## Referanser


## Kilder
* Fauna Europaea, utbredelsesdatabase over europeiske dyr: http://www.faunaeur.org 
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm

## Eksterne lenker
* 
* Foto av en typisk art: http://lib.uky.edu/ETD/ukyento2004t00207/Proctotrupoidea/habitus/Proctotrupidae.pdf
Galvanisk korrosjon

**Galvanisk korrosjon** er korrosjon hvor anoden og katoden er på forskjellige steder. Korrosjonen oppfører seg ofte på en måte som virker ulogisk for folk flest, og det kan gi dramatiske effekter. Fordi galvanisk korrosjon kan opptre på et avgrenset område, kan skaden på dette stedet fort bli veldig stor.

Galvanisk korrosjon kan sammenlignes med et batteri, man kan i teorien bruke korrosjonen til å produsere strøm. Det betyr at forutsetningene for galvanisk korrosjon er de samme som forutsetningene for et galvanisk element: Vi må ha en anode og en katode, de må være i elektrisk kontakt, og de må stå i samme vannløsning. Galvanisk korrosjon kan skje når det er kontakt mellom to metaller av ulik edelhet.
 
## Reaksjon
Anodereaksjonen er et metall som oksiderer, dvs. det korroderer og går i oppløsning. Det er alltid det minst edle metallet som korroderer. Anodereaksjonen produserer elektroner, og med mindre disse elektronene kan transporteres vekk og forbrukes vil det raskt skapes en negativ spenning som hindrer videre korrosjon.

Katoden lages av det edleste metallet. Katodereaksjonen forbruker elektroner, og de typiske katodereaksjonene er reduksjon av oksygen, eller reduksjon av H+-ioner til hydrogengass.

Uten katodereaksjon blir det ingen anode, og følgelig heller ingen korrosjon. Dermed er det også katodereaksjonen som bestemmer hvor fort korrosjonen skjer. Hydrogenreaksjonen kan skje nesten ubegrenset så lenge [H+] er høy nok, men oksygenreduksjonen forutsetter tilgang på oksygen. Stor katode betyr økt korrosjonshastighet.  

Selv et liten anode vil ikke begrense korrosjonshastigheten, det vil bare avgrense området korrosjonen skjer. En stor katode og en liten anode kan gi stor og lokal korrosjon, og er den farligste situasjonen. Stor anode og liten katode er normalt ufarlig.

## Korrosjonsbeskyttelse
Galvanisk korrosjon kan også brukes til å beskytte mot korrosjon. Fordi all korrosjon skjer på det mest uedle metallet, kan man bevisst feste på en bit uedelt metall. Denne blir en offeranode, som hindrer det edlere metallet vi vil beskytte i å korrodere.

## Eksempel
Sink er mindre edelt metall enn stål og blir ofte brukt som anodisk beskyttelse (en offeranode). Et godt og vanlig eksempel på galvanisk korrosjon er også messingdeler som er i kontakt med varmtvannsrør i et hus. Sinkanoder er også meget utbredt blant båtfolket.

## Referanser


## Eksterne lenker
*
The Best

**«The Best»** er en sang skrevet av Mike Chapman og Holly Knight og ble første gang innspilt og gitt ut på albumet *[[Hide Your Heart]]* i 1988 av Bonnie Tyler. Sangen ble også gitt ut på singel senere samme år. Singelen kom på 10.-plass i Norge og Portugal, 34.-plass i Spania og 95.-plass i Storbritannia.

Tina Turner spilte inn sangen og ga den ut på albumet *[[Foreign Affair (album)|Foreign Affair]]* i 1989. Sangen ble også gitt ut på singel samme år. Singelen kom på 2.-plass i Belgia, Polen, Spania og Østerrike, 3.-plass i Sveits, 4.-plass i Australia, Canada, Irland og Tyskland, 5.-plass i Nederland, Norge og Storbritannia, 6.-plass på *Rock Chart* i USA, 7.-plass i Italia, 11.-plass i Sverige, 13.-plass i Japan, 15.-plass på Pop-lista, 15, 23.-plass i Frankrike og 28.-plass i New Zealand. Musikkvideoen ble regissert av Lol Creme.

## Simply the Best

**«Simply the Best»** er en ny-innspilling av sangen The Best og ble spilt inn og gitt ut på singel med Tina Turner og Jimmy Barnes i 1992. Singelen kom på 13.-plass i Australia og 11.-plass i New Zealand. Det ble også spilt inn en musikkvideo, som aldri har vært gitt ut offisielt.

## The Best (The Singles)

### Sporliste

# «The Best» (Edit)
# «Undercover Agent for the Blues»	
# «The Best»
# «Bold and Reckless»
# «The Best» (Single Muscle Mix)
# «The Best» (Extended Mighty Mix)	
# «The Best» (Extended Muscle Mix)

## Referanser
I Don’t Wanna Lose You

**«I Don't Wanna Lose You»** er skrevet av Albert Hammond og Graham Lyle som ble spilt inn og gitt ut på albumet *[[Foreign Affair (album)|Foreign Affair]]* med Tina Turner i 1989. Sangen ble også gitt ut på singel senere samme år. Singelen kom på 3.-plass i Spania, 8.-plass i Storbritannia, 16.-plass i Irland, 18.-plass i Polen, 20.-plass i Østerrike, 24.-plass i Nederland, 30.-plass i Sveits, 38.-plass i Tyskland, og 53.-plass i Australia. Musikkvideoen ble regissert av Dominic Sena.

## I Don't Wanna Lose You (The Singles)

### Sporliste

# «I Don't Wanna Lose You»
# «Stronger Than The Wind»
# «Not Enough Romance»

## Referanser
Werrington (New South Wales)

**Werrington** er en bydel i Sydney i staten New South Wales i Australia. Werrington ligger 48.5 kilometer vest for Sydney sentrum, i kommunen City of Penrith og er en del av Greater Western Sydney regionen.

Bydelen er landlig og har ivaretatt mange åpne områder og parker, blant annet tomten til University of Western Sydney og Werrington Lakes, et område for fugler, dyreliv og utendørsaktiviteter. Werrington har et godt utbygd offentlig transportsystem og mange sportsfasiliteter. Den brede Gibson Avenue sentralt i bydelen var tidligere en flystripe.

## Historie
### Aboriginkultur
Før europeisk bosetting fant sted var det som nå er kjent som Werrington hjemstedet til gomerrigal-tongarra-folket som snakket darug-språk. De levde som jegere og samlere styrt av tradisjonelle lover som hadde bakgrunn i drømmetiden. Hjemmene deres var barkhytter kalt gunyahs. De jaktet på kenguru og emu og samlet yam, bær og andre lokale planter.

### Europeisk bosetting
Den første tildelingen av land i området ble gjort i 1806 til Mary King, yngste datter av guvernør Phillip Gidley King. Hun flyttet ikke hit før i 1827, etter å ha giftet seg med Robert Copeland Lethbridge. De bygget et hus som de kalte 'Werrington' og etablerte jorder i det omkringliggende området frem til Robert Lethbridge døde i 1865. Huset, som fremdeles står idag, var utleid til NSW' premier Henry Parkes mellom 1860 og 1872. Parkes fikk bygget en privat jernbanestasjon i nærheten. I 1878 ble denne åpent for alle som Parkes plattform, men ble omdøpt til Werrington i 1893. Jernbanestasjonen ble utgangspunktet for utbyggingen av stedet, men på grunn av den lange avstanden til Sydney og Parramatta ble utbyggingen forholdsvis beskjeden.

Werringtonområdet ble solgt og delt opp i mindre tomter fra 1880-årene.

## Transport
Werrington jernbanestasjon er på Western Line av City Railnettverket i Sydney. Stasjonen ble utbedret i 2007, for å gi bedre fasiliteter for bevegelseshemmede med en ny heis, samt at en ny asfaltert parkeringsplass ble anlagt på sørsiden av stasjonen. Werrington nås via Great Western Highway og M4 Western Motorway (Mamre Road-avkjørselen).

## Sport
Bydelen har både golfbane, cricket-bane, bueskytebane på nordsiden av jernbanelinjen, og basketballbane, flere fotballbaner og baner for Australsk rugby.

## Referanser


## Eksterne lenker
* Penrith Local Suburb Profiles
Algis Budrys

**Algis Budrys** (født 9. januar 1931, død 9. juni 2008) var en amerikansk science fiction-forfatter. Han har blant annet skrevet romanen *Rogue Moon* (1960). Den ble i 1986 oppført av NRK Radioteateret som et hørespill i 3 deler, med den norske tittelen «Mørk Måne», og en lengde på 1 time og 44 min

## Referanser
 

## Eksterne lenker
* 
*
Francesca Simon

**Francesca Simon** (født 23. februar 1955 i St. Louis i Missouri i USA) er en amerikansk forfatter som nå er bosatt i London. Hun har gitt ut over 40 bøker, blant annet bøkene om Rampete Robin; den første av dem utkom i 1994 og de er utgitt i 17 land.

## Bibliografi
Bøkene om Rampete Robin:
* *Rampete Robin*
* *Rampete Robin og den hemmelige klubben*
* *Rampete Robin og tannfeen*
* *Rampete Robin får lus*
* *Rampete Robin blir rik*
* *Rampete Robin og spøkelseshuset*
* *Rampete Robin og mumiens forbannelse*
* *Rampete Robin tar hevn*
* *Rampete Robin og barnevakten*
* *Rampete Robin lager stinkbombe*
* *Rampete Robins underbukse*
* *Rampete Robin møter dronningen*
* *Rampete Robin og tidenes tøffeste tidsmaskin*
* *Rampete Robin og fotballfantomet*
* *Rampete Robin feirer jul*
* *Rampete Robin og den avskyelige snømannen*
* *Rampete Robin raner banken*

Gavebøker:
* *Rampete Robins store fæle bok*
* *Rampete Robin på ville veier*
* *Rampete Robins fæle fiender*
* *Året rundt med Rampete Robin*
* *Rampete Robins årbok*

Rampete Robins vitsebok:
* *Ikke vær rampete, Robin* (bildebok og lettlest utgave)

## Referanser


## Eksterne lenker
* 
* 
* 
* 
*  Francesca Simon and Miranda Richardson interviewed at the Edinburgh Book Festival
Steamy Windows

**«Steamy Windows»** er en sang skrevet av Tony Joe White som ble spilt inn og gitt ut på albumet *[[Foreign Affair (album)|Foreign Affair]]* med Tina Turner i 1989. Sangen ble også gitt ut på singel i 1990. Singelen kom på 5.-plass i Belgia, 7.-plass i Irland, 13.-plass i Storbritannia, 14.-plass i Sveits, 16.-plass i Nederland, 18.-plass i Østerrike, 29.-plass i Tyskland, 30.-plass i New Zealand, 33.-plass i USA og 34.-plass i Australia. Singelen ble nominert til en Grammy i kategorien *Best Female Rock Vocal Performance*. Musikkvideoen ble regissert av Andy Morahan.

## Steamy Windows (12" Vocal Mix)

### Sporliste

# «Steamy Windows (12" Vocal Mix)»

## Steamy Windows (The Singles)

### Sporliste

# «Steamy Windows»
# «Steamy Windows (12" Vocal Mix)»
# «Steamy Windows (7" House Mix)»
# «Steamy Windows (12“ House Dub Mix)»
# «Steamy Windows (12“ Dub Mix)»

## Coverversjoner

* John Anderson på albumet *Seminole Wind* i 1992
* Kenny Chesney på albumet *I Will Stand* i 1997

## Referanser
Look Me in the Heart

**«Look Me in the Heart»** er en sang skrevet av Billy Steinberg og Tom Kelly som ble spilt inn og gitt ut på albumet *[[Foreign Affair (album)|Foregin Affair]]* med Tina Turner i 1989. Sangen ble også gitt ut på singel i 1990. Singelen kom på 8.-plass i USA, 12.-plass på "Adult Contemporary" i Canada, 23.-plass i Irland, 28.-plass på "Top Singles" i Canada, 31.-plass i Storbritannia og 44.-plass i Frankrike. Musikkvideoen ble regissert av Paula Walker.

## Look Me in the Heart (The Singles)

I forbindelse med 30 års jubileet ble det gitt ut en digital singel i 2020.

### Sporliste

# «Look Me in the Heart»
# «Steel Claw» (Live)	
# «Look Me in the Heart» (12" Remix)
# «Look Me in the Heart» (Instrumental)

## Referanser
Be Tender with Me Baby

**«Be Tender with Me Baby»** er en sang skrevet av Albert Hammond og Holly Knight som ble spilt inn og gitt ut på albumet *[[Foreign Affair (album)|Foreign Affair]]* med Tina Turner i 1989. Sangen ble også gitt ut på singel i Europa i 1990. Singelen kom på 18.-plass i Irland, 28.-plass i Storbritannia og 35.-plass i Nederland. Musikkvideoen ble regissert av Nick Frye.

## Be Tender with Me Baby (The Singles)

### Sporliste

# «Be Tender with Me Baby»
# «You Know Who (Is Doing You Know What)»
# «Be Tender With Me Baby» (Live)

## Referanser



## Eksterne lenker
*
Xiangcheng

**Xiangcheng** kan være:

*Bydistriktet Xiangcheng i byprefekturet Zhangzhou i provinsen Fujian i Folkerepublikken Kina;
*Byfylket Xiangcheng i byprefekturet Zhoukou i provinsen Henan i Kina;
*Fylket Xiangcheng i byprefekturet Xuchang i provinsen Henan i Kina;
*Bydistriktet Xiangcheng i byprefekturet Xiangfan i provinsen Hubei i Kina;
*Bydistriktet Xiangcheng i byprefekturet Suzhou i provinsen Jiangsu i Kina;
*Fylket Xiangcheng i det autonome prefekturet Garzê i provinsen Sichuan i Kina.
Dêgê

**Dêgê** (kinesisk: 德格县; pinyin: *Dégé Xiàn*), eller  **Dergé**, er et fylke i provinsen Sichuan i Folkerepublikken Kina. Det er understilt det autonome prefektur Garzê for tibetanerne. Det ligger i den tradisjonelle tibetanske region som er kjent under navnet Kham.

Befolkningen var på  innbyggere i 1999.

Fylket grenser i vest til Jinsha Jiang, som er navnet på det øvre løpet til Kinas største elv Yangtze. På vestsiden av elven begynner den autonome region Tibet.

## Byen Dergé
Den viktigste byen i fylket er selve Dergé, kjent for sitt trykkeri.  Her ble *[[Kanjur]]*, en samling av tekster som attribueres direkte til Buddha, og  *[[Tanjur]]*, en samling av kommentarer til buddhautsagn, trykket ved hjelp av treblokker på 1700-tallet. Trykkeriet i Dergé er et av de tre viktigste historiske tibetanske trykkerier i hele verden. 

Det var også her at kong Gesar fra Gesersagaen ble født.

## Kongedømmet Dergé
Regionen rundt Dergé utgjorde det aller viktigste av de gamle kongerikene i  Kham. Dette kongedømmet bevarte sin uavhengighet helt til 1865, da det forbigående ble underlagt det sentraltibetanske Lhasa, men det gjenvant sin selvstendighet sent på 1800-tallet. På 1900-tallet ble riket først behersket av krigsherren Zhao Erfengs styrker og senere integrert i Republikken Kina i 1918. Deretter ble det fragmentert av kamper mellom de lokale klaner, helt til området ble inntatt av Folkets frigjøringshær da den invaderte hele Tibet i 1950–1951 på vegne av Folkerepublikken Kina.

Det var på 1400-tallet at kong Lodro Tobten bygde klosteret *Lhundrupteng* (eller Derge Gonchen-klosteret). Ifølge tradisjonen foretok  Thangtong Gyelpo konsekrasjonen av byggestedet i 1448, etter å ha meditert en stund i en grotte i bergveggen på motsatt elvebredd. Denne grotten er fremdeles et pilegrimsmål.

## Trykkeriet
Kong Tenpa Tsering utstyrte Dergé på 1600-tallet med dets berømte trykkeri, kalt   *Derge parkhang*. De før nevnte tekster, *Kanjur* og  *Tanjur*, er blant de viktigste i buddhismens kanon. Trykkeriet ble ødelagt under kulturrevolusjonen, men er delvis restituert i 1987. Det har gjenopptatt sin produksjon av buddhistiske tekster, både for et kinesisk og et utenlanhdsk publikum. 

## Administrative enheter
**Storkommunen** Gengqing 更庆镇

**Kommunene** Dama 达马乡, Puma 普马乡, Yueba 岳巴乡, Babang 八邦乡, Gongya 龚垭乡, Baiya 白垭乡, Wangbuding 汪布顶乡, Keluodong 柯洛洞乡, Kasongdu 卡松渡乡, Enan 俄南乡, Zhuqing 竹庆乡, Ezhi 俄支乡, Manigange 马尼干戈乡, Yulong 玉隆乡, Cuo'a 错阿乡, Zhongzhake 中扎柯乡, Shangrangu 上然姑乡, Wogong 窝公乡, Wentuo 温拖乡, Niangu 年古乡, Langduo 浪多乡, Axu 阿须乡, Dagun 打滚乡, Yading 亚丁乡, Suoba 所巴乡

## Samferdsel
Kinas riksvei 317 løper gjennom området. Den fører fra Chengdu i Sichuan til Nagqu i Tibet.

## Referanser


## Litteratur om historie og trykkeri
* Marc Moniez, Christian Deweirdt, Monique Masse: *Le Tibet*, Éditions de l'Adret, Paris, 1999 (ISBN 2-907629-46-8), s. 201-202, 481-482

## Eksterne lenker

* Lokalregjeringens offisielle hjemmeside  
* Informasjonsside 
* Dege
Connor Paolo

**Connor Paolo** (født 11. juli 1990) er en amerikansk skuespiller. Han er mest kjent for sin rolle som *Eric* i Gossip Girl.

## Eksterne lenker
*
Rekvik

**Rekvik** er ei lita bygd nordvest på Kvaløya i Tromsø kommune. For å komme til Rekvik må du kjøre til Tromvik og så sørvest over fjellet. Rekvika ligger ved Sessøyfjorden, vis-à-vis Sessøya. Rekvik grunnkrets hadde kun to innbyggere i 2015., men plassen er i 2017 mye brukt av turfolk.

## Historie
Gårdsnavnet kommer trolig av uttrykket «rak» i havet, altså vrakgods som driver i land. Både Rekvik og naboplassen Madseng ser ut å ha vært bebodd langt tilbake i tid. Rekvik nevnes først i 1614, så det har nok bodd folk i Rekvik fra begynnelsen av 1600-tallet. Etter det har det, som på mange plasser, bodd folk der i perioder. I 1680, 1702 og 1723 lå gården øde.

Lokalbåten (Dampen) begynte anløpe Rekvik i slutten av 1800-tallet. Den var veldig viktig for bygda. Med den fikk man jo brev, aviser, varer til butikken og annet gods. Båten hadde i en lang periode anløp 2 ganger i uka.

Rundt 1910 var det 5 hus i Rekvik. Dessuten var det nok en del småhus og buer. Det var omgangsskole i Rekvik i gamle dager. Rekvik hørte til Nordøya krets som besto av Håja, Røssholmen, Sessøy og seinere Rekvik. Folkeskoleundervisningen før 1916 foregikk da i private hus, i 2 til 3 uker ad gangen, og man vekslet også mellom undervisningsbygd.

Skolehuset i Rekvik ble ferdig i 1916. Skoleundervisningen var oppdelt sånn at det var småskole i 2-3 uker og så storskole i 2-3 uker.

I gamle dager var det ikke butikk i Rekvik, kun et lite lager dagligvarer som en person i bygda solgte for butikken i Tromvik. I 1922 åpnet den første butikken i Rekvik. Det bodde nok 70-80 personer i Rekvik i 1920-årene.

Rekvik fikk telefon i 1929. Det var også post i bygda. Rundt 1940 var det 7 våningshus i Rekvik. Under krigen var det mange evakuerte fra Nordreisa som bosatte seg i bygda. Innlagt vann eller manuell vannpumpe kom ikke til Rekvik før etter krigsårene i 1945-1946.

Rekvik var kjent for sitt gode uerfiske. Dessverre ble det ikke skikkelig pris på ueren før etter andre verdenskrigen. Det ble startet fiskemottak i krigsårene 1940-1945. Firmaet hette Brødrene Olsen A/S, Rekvik.
 
Etter krigen kom det en større butikk. Rekvik ble en ganske stor plass med fiskebruk og 2 butikker. I 1948 stiftet folket i Rekvik et kraftlag. De søkte om statsstøtte til å bygge kraftverk. I den tiden var det 8 bolighus med 55 barn og voksne. 1953 ble anlegget innviet.

I 1975 var det så få barn på skolen at den måtte legges ned. Samme år ble veien fra Tromvik til Rekvik tatt i bruk.

## Referanser


## Eksterne lenker
* Rekvik på panoramio.com
Foreign Affair (sang)

**«Foreign Affair»** er en sang skrevet av Tony Joe White som ble spilt inn og gitt ut på albumet Foreign Affair med Tina Turner i 1989. Sangen ble også gitt ut på singel i 1990. Singelen kom på 35.-plass i Tyskland, 45.-plass i Italia, 49.-plass i Belgia og 55.-plass i Nederland. Albumet ble nominert til en Grammy i kategorien *Best Female Rock Vocal Performance*. Musikkvideoen ble regissert av Paula Walker.

## Foreign Affair (The Singles)

I forbindelse med 30 års jubileet ble det gitt ut en digital singel i 2020.

### Sporliste

# «Foreign Affair» (Edit)	
# «Private Dancer» (Live)	
# «Foreign Affair» (One In A Million Club Mix)
# «Foreign Affair» (Heartbeat Instrumental)
# «Foreign Affair» (Heartbeat Mix)

## Referanser
The Love Guru

***The Love Guru*** er en amerikansk filmkomedie fra 2008, regissert av Marco Schnabel og med Mike Myers og Jessica Alba i hovedrollene. Myers skrev manus sammen med Graham Gordy i tillegg til å medvirke i filmen, samt at han produserte den sammen med Gary Barber. Under den 29. Razzie-utdelingen vant filmen tre Golden Raspberry Awards, blant andre prisen for verste film.

## Handling
Stjernespilleren i Toronto Maple Leafs, Darren Roanoke, undergår en del stress på grunn av at hans kone har forlatt ham til fordel for stjernespilleren på Los Angeles Kings, Jacques «Le Coq» Grandé. Stresset får hånden hans til å skjelve, og dette påvirker ishockeyspillingen hans. Darren får hjelp av guru Maurice Pitka for å bekjempe stresset, slik at laget hans kan komme ut av den lange tapsrekken de er inne i. I tillegg til å bli godt betalt, ønsker Pitka at han kan få en invitasjon til Oprah Winfreys TV-show, slik at han kan bli verdens mest kjente guru. Pitka kommer seg til Oprah, men istedenfor å ønske å bli verdens mest kjente guru, er det nå plutselig hans kjærlighet til Jane Bullard som teller mest. Dessverre har han inngått en avtale med guru Tugginmypudha som gjør at han må gå med kyskhetsbelte. Han reiser til Tugginmypudha for å få det fjernet, og får hos ham oppskriften for å bli kvitt beltet.

## Roller

I tillegg har følgende skuespillere roller som seg selv:
Mike Myers, Mariska Hargitay, Kanye West, Val Kilmer, Morgan Freeman, Rob Blake, Deepak Chopra, Oprah Winfrey og Jessica Simpson.

## Mottakelse
*The Love Guru* fikk negativ omtale fra de fleste kritikerne, og nettsiden Rotten Tomatoes rapporterte i april 2009 at 14% av 156 omtaler av filmen har vært positive. Metacritic rapporterer i samme tidsperiode at filmen har fått en gjennomsnittlig score på 24 av 100 poeng, basert på 33 omtaler.

## Priser
*The Love Guru* mottok flest nominasjoner til den 29. Razzie-utdelingen, med totalt 7 nominasjoner. Filmen vant til slutt tre priser, for verste film, verste manus og verste mannlige skuespiller. 

## Referanser




## Eksterne lenker
* 
*
Sêrtar

**Sêrtar** (kinesisk: 色达县; pinyin: *Sèdá Xiàn*) er et fylke i provinsen Sichuan i Folkerepublikken Kina. Det er understilt det autonome prefektur Garzê for tibetanerne.

Befolkningen var på  innbyggere i 1999.

## Referanser


## Eksterne lenker
* Informasjonsside 

## Bibliografi
* Andreas Gruschke: *The Cultural Monuments of Tibet’s Outer Provinces: Amdo – Volume 2. The Gansu and Sichuan Parts of Amdo*, White Lotus Press, Bangkok 2001. 
* Tsering Shakya: *The Dragon in the Land of Snows. A History of Modern Tibet Since 1947*, London 1999, ISBN 0-14-019615-3
33. serierunde i Premier League 2008/09

**33. serierunde i Premier League 2008/09** lørdag 18. april med fem kamper 16:00. Søndag 19. april ble det spilt to kamper. De resterende fire kampene ble utsatt på grunn av Manchester Uniteds, Arsenals, Chelseas og Evertons kamper i FA-cupens semifinaler.

## Kampfakta

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2008/09: Terminliste og resultater  på altomfotball.no
Kristoffer Sørli Jørgensen

**Kristoffer Sørli Jørgensen** (1985–2007) var en soldat i den norske Hæren som tjenestegjorde i Opplandske Heimevernsdistrikt 05. Jørgensen ble drept da hans kjøretøy ble rammet av en veibombe nær basen til den norske stabiliseringsstyrken i Meymaneh, Afghanistan, klokken 19.07, afghansk tid, 8. november 2007.

Jørgensen var tilknyttet Opplandske Heimevernsdistrikt 05, og jobbet som vognfører i Nord-Afghanistan.

## Dødsfallet
Jørgensen ble drept og soldaten Kjetil Bragstad (da 20 år gammel) ble hardt såret da deres upansrede Toyota Landcruiser kjørte på en veisidebombe (en såkalt IED) nær basen til den norske stabiliseringsstyrken i Meymaneh. De var på vei til skytetrening i Maymaneh. Begge soldatene var fra Stange kommune.

## Dokumentar
Den 29. januar 2008 viste NRKs *[[Brennpunkt (NRK)|Brennpunkt]]* dokumentaren «Soldaten», som omhandlet Jørgensen. I NRKs podkastserie *[[Hele historien]]* er episoden «Veibomben» viet hendelsen med Jørgensen og Bragstad.

## Se også
* Krigen i Afghanistan (2001–2021)
* Nordmenn drept i tjeneste under krigen i Afghanistan (2001–2021)

## Referanser


## Eksterne lenker
*  Kristoffers minnefond
Werrington

**Werrington** kan være flere steder.

## Storbritannia
* Werrington (Cornwall), England
* Werrington (Peterborough) i Cambridgeshire, England
* Werrington (Staffordshire), England

## Australia
* Werrington (New South Wales), Australia
Øyvind Sagåsen

**Øyvind Sagåsen** (født 1969) er en norsk tegneserieskaper, illustratør og vitsetegner kjent under signaturen **FLIS**. Sagåsen startet Norsk Seriebyrå sammen med Kristian B. Walters i Odda i 1989. Han har blant annet lagd humorserien *[[Radio Gaga]]*.

Øyvind Sagåsen mottok i 2011 Pondus-prisen, Egmonts og Frode Øverlis årlige seriepris på 100 000 kroner.

Han har ved flere anledninger vært gjest på Raptus tegneseriefestival.

## Referanser


## Eksterne lenker
* Radio Gaga (offisiell hjemmeside)
* Øyvind Sagåsen (offisiell hjemmeside)
* http://comicwiki.dk/wiki/Flis
La Flèche Wallonne 2009

**La Flèche Wallonne 2009** var den 73. utgaven av La Flèche Wallonne. Rittet ble arrangert 22. april 2009, og gikk over 195,5 km mellom Charleroi og Huy i Belgia.

Det delok 25 lag i rittet; alle ProTour-lagene med unntak av Fuji-Servetto, samt de profesjonelle kontinentallagene Agritubel, Barloworld, Cervélo TestTeam, Skil-Shimano, Vacansoleil, Topsport Vlaanderen-Mercator, Landbouwkrediet-Colnago og Serramenti PVC Diquigiovanni.

Davide Rebellin tok sin tredje seier i rittet. 

## Resultater

## Eksterne lenker
*
Årlige temperaturekstremer i Norge

Dette er en oversikt over høyeste og laveste offisielt registrerte temperatur i Norge fra 1878.

## Høyeste og laveste temperatur i Norge (1878–)

## Se også
* Norske værrekorder
* Norges klima

## Litteratur
* *Jahrbuch des Norwegischen Meteorologischen Institute fur 1878–1944*, utgitt av Det Norske Meteorologiske Institutt (DNMI – nå met.no)
* *Meteorologisk årbok 1945–1979*, utgitt av Det Norske Meteorologiske Institutt (DNMI – nå met.no)
* Gustav Bjørbæk: *Norsk vær i 100 år*. Utgitt av Teknologisk forlag, 1998

## Eksterne lenker
* ''eKlima – met.nos klimadatabase''
* ''Vær og vind (v/værstatistiker Bernt Lie)''
Nordisk Ungdom

**Nordisk Ungdom**, opprinnelig *Nationalsocialistisk Arbetarungdom*, var en svensk ungdomsorganisasjon tilhørende Nationalsocialistiska Arbetarepartiet og ble dannet i 1933. Organisasjonen ble lagt ned rundt 1950.

Etter et attentat mot Clarté (Sverige) byttet Nordisk Ungdom 1939 navn till *Ungdomsrörelsen Wasa*, men tok atter det gamle navnet i 1941. Presseorganet het *Stormfacklan* (fra 1939 *Ungt Folk*). Leder var Arne Clementsson, til han ble ekskludert på grunn av attentatet mot Clarté. Deretter var Sven-Olov Lindholm, partilederen i moderpartiet, offisielt leder også for ungdomsorganisasjonen.

## Se også
*Clarence von Rosen 
*Per Olof Sundman
*Sven Lundehäll
Peter Aune

**Peter Brostrup Aune** (1884–1964) var en norsk lærer og politiker (V). Han var ordfører i Skatval herred fra 1946 til 1947.

## Liv og virke
Han vokste opp på småbruket Ulvenaune på Utøy i Inderøy prestegjeld. Hans far, Johannes, var skredder og en fargerik personlighet. Moren døde tidlig. 

Han gikk Levanger lærerskole og Askov højskole, som var grundtvigiansk preget. Han arbeidet noen år som lærer i Ankenes, Åsen og Romedal. I 1914 ble han lærer ved Ragnheim skole på Skatval. Han ble også klokker i Skatval kirke.

Aune var Skatvals ledende venstrepolitiker i sin tid i bygda. Han var medlem av Skatval kommunestyre i ti valgperioder, i perioden 1920–1922 som varaordfører og i perioden 1946–1947 som ordfører. Han ble valgt til ordfører med støtte fra Arbeiderpartiets representanter. Arbeiderpartiet stilte egen ordførerkandidat i 1947.

Aune var ellers formann i Inntrøndelag krets av Norges Lærerlag, styremedlem i Inntrøndelag ungdomssamlag og dirigent for Songlaget Bygdaljom på Skatval.

Da Peter Aune pensjonerte seg som lærer i 1951, flyttet han og kona Sofie til Bruborg i daværende Frol herred ved Levanger.

## Referanser
Badajoz

**Badajoz** er en kommune og by i Spania, hovedstad i provinsen med samme navn, i den autonome regionen Extremadura. 

Elven Guadiana renner gjennom byen fra øst til vest før den svinger sørover, hvor den danner grensen til Portugal.

### Historie
Badajoz har en rik og mangfoldig historie som går tilbake til antikken. Området har vært bebodd siden forhistorisk tid, men byen som vi kjenner den i dag, ble grunnlagt av maurerne på 800-tallet. Under maurisk styre ble Badajoz et viktig senter for handel, kultur og vitenskap. I 1230 ble byen erobret av kong Alfonso IX av León, og den ble en del av det kristne Spania.

Gjennom middelalderen og den moderne tid har Badajoz spilt en viktig rolle i konflikter mellom Spania og Portugal, spesielt under uavhengighetskrigen (1808-1814) og den spanske borgerkrigen (1936-1939). Byen har alltid hatt en strategisk betydning på grunn av sin beliggenhet nær grensen.

## Referanser


## Eksterne lenker
*